**Komunikacijske, informativne i promotivne aktivnosti Agencije za mobilnost i programe Europske unije u 2022. godini**

Diagram

Description automatically generated

*Zagreb, ožujak 2023.*

**Sadržaj**

[Ukratko 2](#_Toc129085980)

[Događanja 3](#_Toc129085981)

[Kampanje na društvenim mrežama 8](#_Toc129085982)

[Kampanje oglašavanja u medijima 9](#_Toc129085983)

[Kampanja oglašavanja u javnom prijevozu 10](#_Toc129085984)

[Komunikacija s medijima i medijske objave 14](#_Toc129085985)

[Mrežne stranice 16](#_Toc129085986)

[Društvene mreže 16](#_Toc129085987)

[Informativni materijali 17](#_Toc129085988)

[Promotivni materijali 19](#_Toc129085989)

[Video materijali 20](#_Toc129085990)

# **Ukratko**

Tijekom 2022. godine provedene su brojne komunikacijske aktivnosti u svrhu promocije programâ Erasmus+, Europske snage solidarnosti (ESS) i Obzor Europa kao i drugih programa, mreža i inicijativa u nadležnosti Agencije za mobilnost i programe Europske unije (dalje: Agencija, AMPEU). U središtu komunikacijskih aktivnosti bile su istaknute dvije europske teme: obilježavanje Europske godine mladih i 35 godina programa Erasmus. Komunikacijske su poruke bile usmjerene isticanju prioriteta tih programa te pozitivnih učinaka na pojedince, organizacije i društvo u cjelini. Kako bi se istaknuo učinak programa u sadržaju komunikacije nalaze se primjeri dobre prakse, odlična iskustva pojedinaca i posljedično pozitivne promjene u organizacijama. Kako bi se povećala vidljivost i iskorištavanje rezultata provedenih projekata odnosno dugoročan učinak poseban naglasak stavljen je i na poticanje korisnika na diseminaciju (širenje rezultata projekata).

U svrhu promocije natječaja za programe Erasmus+ i Europske snage solidarnosti provedene su mnoge aktivnosti s ciljem inspiriranja, poticanja i osnaživanja potencijalnih prijavitelja za prijavu na natječaj, a potom i kvalitetnu provedbu projekata i njihovu diseminaciju. Izrađen je **niz video, informativnih i promotivnih materijala**, provedene su **kampanje u medijima i na društvenim mrežama**, održan je **niz događanja**, poput svečane konferencije u rujnu 2022. u Tvornici kulture kojom je obilježena 35. obljetnica programa Erasmus i 15 godina Agencije. U lipnju je održan je godišnji tematski sastanak s korisnicima programa Erasmus+ i Europske snage solidarnosti u virtualnom izdanju koji je uključio više od 500 sudionika. Na događanju su djelatnici Agencije u suradnji s vrsnim komunikacijskim stručnjacima i uspješnim korisnicima, osnažili i inspirirali korisnike za kvalitetnije komuniciranje o projektima. U studenome je održan međunarodni trodnevni seminar „*Embrace Inclusion & Diversity in your Erasmus+ projects*“ namijenjen koordinatorima projekata i članovima timova koji provode Erasmus+ projekte u područjima odgoja i općeg obrazovanja, strukovnog obrazovanja i osposobljavanja, visokog obrazovanja i obrazovanja odraslih. Na seminaru je sudjelovalo više od 70 pojedinaca iz cijele Europe s ciljem podizanja svijesti o uključivanju i raznolikosti, odnosno uključivanja više sudionika s manje prilika u Erasmus+ projekte.

Uz navedeno, **mrežne stranice** Agencijeredovito su nadopunjavane zanimljivim i korisnim sadržajem, svaki od **četiri izdanja Vjesnika** s odabranim novostima primilo je u prosjeku oko 10.000 primatelja te je nastavljena redovita komunikacija s medijima. U suradnji s vanjskom agencijom (Komunikacijski laboratorij d.o.o.) započeta je izrada **Komunikacijske strategije Agencije za razdoblje od 2023. do 2027. godine**. Nastavljena je **suradnja s partnerskim i srodnim ustanovama**, posebice u pogledu obilježavanja Europske godine mladih i 35. obljetnice Erasmusa.

# **Događanja**

Mogućnosti i rezultate programa Erasmus+, Europske snage solidarnosti i Obzor Europa Agencija je promovirala na **ukupno 448 događanja** koje je samostalno organizirala ili u kojima je sudjelovala. Događanja su bila dijelom u fizičkom, a dijelom u virtualnom formatu te je na njima prisustvovalo **33.193 sudionika**.

**Godišnji tematski sastanak korisnika programa Erasmus+ i ESS**

Nakon niza radionica održanih početkom godine na kojima su djelatnici Agencije osnažili i educirali potencijalne prijavitelje projekata u okviru programa Erasmus+ i ESS, 7. lipnja 2022. održan je virtualni [godišnji tematski sastanak s korisnicima na temu uspješne komunikacije o projektima i diseminacije](https://ampeu.hr/novosti/gotovo-500-sudionika-virtualnog-dogadjanja-inspirirano-za-efikasnije-komuniciranje-o-projektima). Događanje je održano uz sudjelovanje stručnjaka iz područja komunikacija, medija i digitalnog marketinga i pratilo ga je oko 500 sudionika. 89% sudionika koji su ispunili evaluacijski upitnik ocijenili su događanje s najvišom ocjenom.

**Svečana konferencija u povodu 35 godina Erasmusa**

Agencija je jubilej programa Erasmus obilježila 29. rujna 2022. u Zagrebu (Tvornica kulture) [svečanom konferencijom „35 godina obogaćuje živote i širi vidike“](https://ampeu.hr/novosti/obiljezeno-35-godina-erasmusa-115-000-hrvatskih-gradjana-iskoristilo-prilike-za-rast-i-razvoj). Kao svojevrsni vremeplov konferencija je prikazala kako je Erasmus od 1987. godine, kada je pokrenut kao program studentske razmjene, do danas narastao u program za sve generacije u čije se aktivnosti mogu uključiti pojedinci od predškolske do odrasle dobi te brojne organizacije: odgojno-obrazovne ustanove, udruge, poduzeća, gradovi, općine i županije te mnogi drugi. Konferenciju su pozdravnim govorima otvorili ravnateljica Agencije mr.sc. Antonija Gladović, državna tajnica za demografiju i mlade gđa Željka Josić, predsjednica Odbora za znanost, obrazovanje i kulturu Hrvatskog sabora izv.prof.dr.sc. Vesna Bedeković te g. Ivica Šušak, državni tajnik u Ministarstvu znanosti i obrazovanja i izaslanik predsjednika Vlade RH.

Od ukupno devet panelista - uspješnih korisnika Erasmusa+ iz svih njegovih područja - četvero je u raspravi sudjelovalo uživo (na pozornici) dok su se preostalih petero u program uključili putem video-zida; i to iz Belgije, Splita, Zagreba, Osijeka i Španjolske. Program je uživo, iz publike, pratilo 196 sudionika koji su svoja pitanja, razmišljanja, fotografije i dojmove vrlo aktivno izmjenjivali putem konferencijske aplikacije koristeći opciju *Activity wall*, a objave su bile vidljive na video-zidu. Konferenciju je bilo moguće pratiti u stvarnom vremenu ili kasnije pregledavanjem snimke zahvaljujući *streamu* na Facebook stranici Agencije. Prema Facebook analizi snimku konferencije vidjelo je 1912 osoba, dok je 12 osoba snimku prijenosa podijelilo putem profila svojim prijateljima i pratiteljima. Objava s videom konferencije zabilježila je 141 reakcije i 53 pozitivna komentara. Konferenciju su pratili i novinari 11 različitih medija.

Interaktivnim elementima, odabirom promotivnih materijala i digitalnom registracijom, na konferenciji su dodatno istaknuta četiri programska prioriteta Erasmusa+: uključivanje i raznolikost, zelena i digitalna transformacija te aktivno građanstvo.



Slika 1. Konferencija u povodu 35 godina Erasmusa u Tvornici kulture u Zagrebu

**Dani Erasmusa obilježeni rekordnim brojem događanja**

Aktivnom promocijom manifestacije [Dani Erasmusa](https://ampeu.hr/novosti/dani-erasmusa-2022), održane u cijelom svijetu 13., 14. i 15. listopada 2022., od svibnja su pozivani i potpomagani korisnici da se uz potporu uključe u njihovo obilježavanje. Uspjeh Erasmusa, pozitivni učinci koje već 35 godina donosi pojedincima, ustanovama i društvu u cjelini, proslavljen je na ukupno oko 6300 događanja u 58 zemalja, a u Hrvatskoj je obilježen **s rekordnim 221 događanjem**! Za usporedbu, u 2021. godini hrvatski su korisnici organizirali 175 događanja. Događanja su organizirali korisnici Erasmusa - ustanove i organizacije koje provode ili su provele Erasmus projekte, a održane su izložbe, predavanja, prezentacije, sportski dani, kvizovi, okrugli stolovi, radionice, i ostala događanja u kojima su osim predstavljanja projekata i iskustava korištena i znanja stečena na Erasmusu. Sva su unesena na [pretraživu međunarodnu kartu događanja](https://www.erasmusdays.eu/).



Slika 2. Erasmus Days radionice u Osnovnoj školi Ivana Gundulića

**Događanja u povodu Europske godine mladih**

Agencija je u suradnji sa Središnjim državnim uredom za demografiju i mlade te uličnim umjetnicima i lokalnim vlastima u Gradu Zagrebu i Osječko-baranjskoj županiji organizirala Festivale grafita koji su rezultirali s dva velika murala, [posvećena Erasmusu+](https://ampeu.hr/novosti/otvaranjem-erasmus-murala-u-osijeku-zakoracili-smo-u-europsku-godinu-vjestina) i [Europskim snagama solidarnosti](https://ampeu.hr/novosti/europska-godina-mladih-obogatila-zagreb-muralom-o-europskim-snagama-solidarnosti), kao trajan oblik promocije i poziv građanima Hrvatske svih generacija da se uključe u programe.

Agencija se također uključila u održavanje 21. Festivala europske kratke priče [organizacijom natječaja za kratku priču za mlade](http://url9287.ampeu.hr/ls/click?upn=P5TU-2FBzj6HeD7Fdooq2IpMbgNyIe-2BByvcaAaNHxA3pjlzVD-2Fcbfvzku5t6oqjW1RKX8BX6eKZGCi8j07tX7yxnpXafbBNdpAQ2LV5Olq5AJLnkIT-2BJ0PuINeBuCmLTtQc7x-2FzBspbNi4LW1rUI3UE6JadjAghMpv5gL6cnEICgo-3D8uoc_dApfiIzqxkw2Hb3Mqvlmq1kCBgzZGbhBYRqebN9EDMJwEEUclhlJH2hc01v-2BwDRbrIAWDTk0ez-2FDjXFG6-2F4lSoSVxCo2FpfiZm9jHcc4EsZC2U1NN8CDx9J4-2BLORe97L1t7aZXZsO6tWAaJH3pCpZIJe7VUQtJYmQTyMFzuNcursVivPzDE2dzvIIlN7lOuBgthVaZ8Ykled82WPf2zREA-3D-3D). Prilikom [obilježavanja Dana Europe](https://ampeu.hr/novosti/dan-europe-obiljezen-u-znaku-borbe-za-mir-i-europske-godine-mladih) djelatnici Agencije i tom su prigodom predstavili mogućnosti za mlade. Kakve mogućnosti mladima nude programi Erasmus+ i Europske snage solidarnosti predstavili su djelatnici i korisnici Agencije na nacionalnoj konferenciji u povodu Europske godine mladih **„Europska godina mladih 2022. – iskoristi priliku”,** koju je **10. listopada u zagrebačkom Muzeju suvremene umjetnosti** organiziraoSredišnji državni ured za demografiju i mlade**.** Također, Agencija je sa 16 lokalnih partnera, multiplikatora Eurodeska i Mreže mladih Hrvatske, ugovorila organizaciju lokalnih događaja u sklopu Europske godine mladih, kontinuiranu promociju i informiranje mladih o europskim mogućnostima koje su im dostupne te redovitu promociju putem drugih događanja i na društvenim mrežama.

Ukupno je u suradnji s partnerima održano 1350 događanja.



Slika 3. Radionica pripreme zdravog i brzog doručka u okviru programa Dana Europe

**Događanja za promociju programa Obzor Europa**

U organizaciji i suorganizaciji Agencije održano je 49 događanja za promociju i podršku potencijalnim prijaviteljima programa Obzor Europa te potencijalnim istraživačima u okviru inicijative EURAXESS. Djelatnici Agencije, nacionalne osobe za kontakt za program [Obzor Europa](https://www.obzoreuropa.hr/), održali su niz nacionalnih informativnih dana, radionica, *webinara*, okruglih stolova i prezentacija te su također gostovali na 11 događanja u organizaciji drugih ustanova. Na događanjima na kojima su djelatnici Agencije predstavljali mogućnosti programa Obzor Europa i inicijativu EURAXESS sudjelovalo je više od 1900 sudionika.

Izdvajamo devet nacionalnih informativnih dana o programu Obzor Europa te ciklus sveučilišnih informativnih dana u okviru kojega su u 2022., a u suradnji s Ministarstvom znanosti i tehnologije, održana događanja na sveučilištima u Rijeci, Splitu, Zadru i Dubrovniku. Kao posebno relevantna događanja navodimo i 17 radionica za pisanje projekata u okviru djelovanja Marie Skłodowska. Osim toga, djelatnici Agencije sudjelovali su i u [Noći istraživača u Rijeci i Splitu](http://url9287.ampeu.hr/ls/click?upn=P5TU-2FBzj6HeD7Fdooq2IpCWvONBy3Z-2FitpbEsCl0-2BF9Vmk7RTFmPt2HDMIGUFIggWNwNomMEalzkbug-2B9TN5zP9JOxALGhpytvBev9BueXM-3DXM29_kf3aXsKiS3dWqdtDBpX0SNRl5yqdrKpN3X7xaWAxlydAZYW4u7LUIdbadn-2F-2FHfp4ah-2B3eawdiYfDUMvcYgNwks5anFqhpQA4oEyArVrQyih-2BDmOX5eDi6sdmdn6rbxFNfxdLdnrwmzgvIM8WO2cE9KiOk4o-2FwP0spU3oncHsgmnl3qifjBI-2BS0lQAO-2BhoHhpsdumhiZvg3dSA7N-2BEVusxg-3D-3D) gdje su zainteresiranim građanima prenijeli informacije o programu Obzor Europa i inicijativi EURAXESS.

***Gostovanja***

Agencija je, kao i prethodnih godina, sudjelovala na Sajmu stipendija i visokog obrazovanja, koji glasi za najveći obrazovni sajam u Hrvatskoj i regiji, a ovo je bilo njegovo 18. izdanje. Održan je 12. listopada 2022. u virtualnom formatu. Od gostovanja izdvajamo i gostovanje na Danima regionalnog razvoja i EU fondova u Opatiji 2. prosinca kada su predstavljene mogućnosti programa Erasmus+.

**Tablica 1. *Zbirni pregled događanja i gostovanja Agencije u razdoblju od 1. siječnja 2022. do 31.12.2022. godine***

|  |  |  |  |  |  |
| --- | --- | --- | --- | --- | --- |
|  | Događanja u organizaciji Agencije | Gostovanja | Ukupno događanja | Ukupno sudionika | Broj fizičkih događanja u ukupnom broju |
| Erasmus+ (s pripadajućim mrežama i inicijativama) | 264 | 32 | 296 | 15.697 | 95 |
| Europske snage solidarnosti | 62 | 15 | 77 | 2.998 | 14 |
| Obzor Europa | 28 | 10 | 38 | 1.181 | 17 |
| EURAXESS | 8 | 3 | 11 | 725 | 3 |
| CEEPUS | 0 | 0 | 0 | 0 | 0 |
| Bilaterala | 1 | 1 | 2 | 35 | 2 |
| *Study in Croatia* | 1 | 5 | 6 | 7.025 | 1 |
| Zajednička događanja (uključuju više programa) | 11 | 7 | 18 | 5.532 | 1 |
| *UKUPNO* | **375** | **73** | **448** | **33.193** | **133** |

**Kampanje**

S obzirom na dvije važne obljetnice, kampanje su bile najviše usmjerene promociji 35. obljetnice programa Erasmus i Europske godine mladih, koje su se djelomično i preklapale. Osim događanja povezanih s obljetnicama promotivne aktivnosti uključivale su i oglašivačku kampanju u javnom prijevozu, sponzorirane članke u Poslovnom dnevniku, Jutarnjem listu i Školskim novinama te plaćenu kampanju na društvenim mrežama.

## **Kampanje na društvenim mrežama**

Agencija uređuje sadržaj **17 profila/stranica na društvenim mrežama** koji sadržajem pokrivaju pojedine programe, mreže i inicijative iz njezine nadležnosti. Osim u informativne svrhe, društvene mreže koristi i za plaćene promidžbene kampanje. Tako su početkom godine provedene kampanje u svrhu promocije natječaja za Erasmus+ 2022. i Europske snage solidarnosti. Promovirane su mogućnosti programa i aktivnosti koje Agencija provodi u svrhu podrške prijaviteljima projekata poput radionica i savjetovanja projektnih prijava. Također, na društvenim je mrežama promovirana i Europska godina mladih koja je bila i sastavni dio etabliranog Festivala europske kratke priče. Promoviranje 35. obljetnice Erasmusa povezano je s kampanjama za Dane Erasmusa, u okviru poziva na obljetničku konferenciju i predstavljanja novoizabranih Erasmus+ ambasadora za područja općeg, strukovnog i obrazovanja odraslih. Provedeno je i nekoliko kampanja za promociju mreža i inicijativa Europass, Eurydice, Eurodeskove *Time to Move* kampanje za mlade te natječaja za putne propusnice koji organizira *DiscoverEU* za 18-godišnjake, zainteresirane besplatno putovati vlakom i istraživati Europu te upoznavati druge kulture. Krajem godine provedena je kampanja za promociju natječaja za program Erasmus+ za 2023.

**Tablica 2. *Rezultati značajnijih kampanja na društvenim mrežama u 2022.***

|  |  |  |  |  |
| --- | --- | --- | --- | --- |
| *Naziv kampanje* | *Cilj* | *Kanali* | *Proizvedeni/korišteni materijali* | *Rezultat/doseg\** |
| Erasmus ambasadori | Informiranje ciljane publike o postojanju mreže ambasadora čija je uloga promovirati program Erasmus+ diljem Hrvatske, informirati o mogućnostima programa; pružiti praktične savjete za što uspješniju pripremu i provedbu projekata. | Facebook kampanja | Objavljena su tri članka na mrežnoj stranici Agencije u kojima su predstavljeni Erasmus+ ambasadori za područje odgoja i općeg obrazovanja, strukovnog obrazovanja i osposobljavanja, obrazovanja odraslih i visokog obrazovanja za razdoblje 2022.-2024. godine. U člancima su njihove fotografije, uglavnom s Erasmus+ mobilnosti te inspirativni citati. | Doseg 137.365 |
| Erasmus+ natječaj 2022. | Promocija mogućnosti programa, mogućnosti potpore Agencije korisnicima | Facebook, Instagram, LinkedIn | Video materijali, vizuali, objave na mrežnoj stranici | Doseg 126.537 |
| Erasmus+ natječaj 2023. | Promocija natječaja za 2023., radionice za potporu prijaviteljima | Facebook | Video materijali, objave na mrežnoj stranici | Doseg 225.738 |
| *Erasmus Days* | Promocija Dana Erasmusa usmjerena prema korisnicima sa ciljem da ih se motivira na sudjelovanje u Danima Erasmusa | Facebook, Instagram | Članci na mrežnoj stranici posvećenoj Danima Erasmusa, vizuali, GuessWherasmus video izazov | Doseg 121.522 |
| Eurydice | Informiranje o objavljenim novim publikacijama Eurydicea i općenito o informacijama koje pruža Eurydice | Facebook | Mrežna stranica, poveznica na publikacije, vizual | Doseg 155.027 |
| Europass | Informiranje o uvođenju novosti u način prijave na Europassove profile | Facebook, Instagram | Vizuali, video materijali, objava na mrežnoj stranici | Doseg 38.048 |
| *DiscoverEU* | Promocija inicijative *DiscoverEU* među mladima u Hrvatskoj, motivacija za prijavu na natječaj za besplatnu kartu za vlak za putovanje Europom. | Facebook, Instagram. Youtube | Objave na mrežnoj stranici, video, fotografije | Doseg 64.000 |

*\* Doseg je broj korisnika društvene mreže kojima je prikazana objava (u prosjeku se tijekom kampanje svakom korisniku prikaže 3-4 puta)*

## **Kampanje oglašavanja u medijima**

* [Europska godina mladih - Mladi koji pomiču granice (jutarnji.hr) -](https://www.jutarnji.hr/mladi-koji-pomicu-granice) 67.075 pregleda stranice. U oglasni paket uključena su 3 članka na temu mogućnosti za mlade u okviru Erasmusa i Europskih snaga solidarnosti kroz priče o osobnim iskustvima korisnika.
* 35. obljetnica Erasmusa

a) Poslovni dnevnik – Erasmus+ mogućnosti za tvrtke: objavljena su 3 članka u tiskanim izdanjima Poslovnog dnevnika (naklada svaki po 5.000 primjeraka) i na portalu poslovni.hr (članke na portalu je čitalo ukupno 3.086 čitatelja). Članci su promovirali mogućnosti za tvrtke u okviru Erasmusa te su obrađene 3 teme:

* [U Erasmusu sudjeluju i tvrtke: razvijaju proizvode i nove poslove](https://www.poslovni.hr/poduzetnik/u-erasmusu-sudjeluju-i-tvrtke-razvijaju-proizvode-i-nove-poslove-4338820)
* [Povezuje i umrežuje partnere iz cijelog svijeta koji razmjenjuju iskustvo i znanje](https://www.poslovni.hr/hrvatska/povezuje-i-umrezuje-partnere-iz-cijelog-svijeta-koji-razmjenjuju-iskustvo-i-znanje-4355571)
* [Studentskim praksama do ulaganja u budućnost uspješnog poslovanja](https://www.poslovni.hr/hrvatska/studentskim-praksama-do-ulaganja-u-buducnost-uspjesnog-poslovanja-4363969)

b) Školske novine – U tiskanom izdanju Školskih novina 18. listopada 2022. objavljen je članak „Uz Erasmus+ do boljih škola i vrtića“ na temu mogućnosti programa za ove ustanove. Školske novine su specijalizirani dvotjednik namijenjen odgojno-obrazovnim ustanovama, s 2.000 stalnih pretplatnika. Broj čitatelja daleko je veći obzirom da je tiskano izdanje dostupno na mrežnoj stranici [www.skolskenovine.hr](http://www.skolskenovine.hr).

* [Europass životopis (mojposao.net)-](https://www.moj-posao.net/Savjet/81985/Europass-Recept-za-najslasniji-zivotopis/51/) članak je pregledan oko 900 puta na portalu, *banner* na naslovnici je prikazan oko 10.000 puta, a oko 21.000 korisnika društvenih mreža vidjelo je promotivnu objavu.

## **Kampanja oglašavanja u javnom prijevozu**

A picture containing text, outdoor, road, sky

Description automatically generated

Slika 4. Tramvaj u obljetničkom ruhu prometuje Zagrebom

Tijekom rujna 2022. provedena je kampanja na temu Europske godine mladih i obljetnice Erasmus35 u javnom prijevozu u Osijeku, Zadru, Splitu i Dubrovniku gdje su bili izloženi plakati, a putnicima na raspolaganju informativne privjesnice. U vozilima je dnevno prevezeno ukupno oko 100.000 putnika.

Od rujna do prosinca 2022. trajala je kampanja i u Zagrebu kojim je u tom razdoblju prometovao tramvaj oslikan vizualima na temu te dvije obljetnice. Vizuali su primijenjeni na oglasnoj površini 225m2, a tramvaj je vozio na svim tramvajskim linijama u gradu.



Slika 5. Europska godina mladih svoju je vidljivost dobila i na zagrebačkom tramvaju

|  |  |
| --- | --- |
| Slika 6. O Europskoj godini mladih i Erasmuus+ informirani su građani i u drugim gradovima poput Osijeka | Slika 7. Erasmus+ plakati i privjesnice u javnom prijevozu Splita |
| Slika 8. Mlade u Dubrovniku informirali smo o Europskoj godini mladih i Erasmusu+ | Slika 9. Reklamna kampanja provedena je i u javnom prijevozu Zadra |

**Vanjsko oglašavanje – murali**

U povodu 35. obljetnice programa Erasmus i Europske godine mladih izrađena su 2 murala na pročeljima zgrada u Zagrebu i Osijeku.

Kao dio proslave Europske godine mladih, u okviru zajedničkog projekta Agencije i Središnjeg državnog ureda za demografiju i mlade, [izrađen je mural na zgradi u Voltinom naselju u Zagrebu posvećen programu Europske snage solidarnosti](https://ampeu.hr/novosti/europska-godina-mladih-obogatila-zagreb-muralom-o-europskim-snagama-solidarnosti). Izradili su ga zagrebački ulični umjetnici uz odobrenje Grada Zagreba i stanara zgrade u Voltinom naselju koji su ustupili svoju fasadu za mural. Mural ilustrira vrijednosti i mogućnosti programa Europske snage solidarnosti te predstavlja svojevrsni poziv mladima da se uključe u program.



Slika 10. Mural u Zagrebu posvećen programu Europske snage solidarnosti u povodu Europske godine mladih

U povodu Europske godine mladih i 35. obljetnice programa Erasmus [oslikan je mural u Osijeku na zidu zgrade koju dijele Strojarska tehnička škola Osijek i Elektrotehnička i prometna škola Osijek](https://ampeu.hr/novosti/otvaranjem-erasmus-murala-u-osijeku-zakoracili-smo-u-europsku-godinu-vjestina). Obje škole poznate su po brojnim uspješnim Erasmus+ projektima i europskoj dimenziji učenja koju pružaju svojim učenicima i nastavnicima. Otvorenjem u siječnju 2023. simbolički je obilježen završetak Europske godine mladih i početak Europske godine vještina.

Map


Description automatically generated

Slika 11. Erasmus+ mural oslikan je na zidu zgrade koju dijele Strojarska tehnička škola Osijek i Elektrotehnička i prometna škola Osijek

# **Komunikacija s medijima i medijske objave**

Radi obavještavanja potencijalnih novih korisnika, šire javnosti i općenito podizanja svijesti o radu Agencije i njezinim programima, u 2022. godini nastavljena je redovita komunikacija s medijima. Prema potrebi i ovisno o komunikacijskim aktivnostima medijima su bila odaslana i priopćenja te su obaviješteni o svim važnijim temama. Agencija redovito odgovara na medijske upite te se prema potrebi odaziva na pozive na medijska gostovanja. Od značajnijih medijskih gostovanja izdvajamo **veliki intervju s ravnateljicom mr.sc. Antonijom Gladović** koji je objavljen **u Školskim novinama** te **gostovanje ravnateljice u emisiji Indeks HRT-a, zatim gostovanja** djelatnika Agencije **u emisiji Dobro jutro, Hrvatska i radio emisijama Pametna ploča** i **Dossier Europa**, te **Hodalica** na Radio studentu.

Navedene aktivnosti rezultirale su s ukupno **4.770 priloga objavljenih u 193 odabrana tiskana i elektronička medija**. Procijenjena vrijednost neplaćenih medijskih priloga je 31.075.415 eura. Najzastupljenije su objave na mrežnim portalima, a najčešća tema je program Erasmus.



Slika 12. Broj medijskih objava po temama u 2022.



Slika 13. Predstavljanje natječaja za program Erasmus+ za 2023. na HRT-u u emisiji Dobro jutro, Hrvatska (pomoćnica ravnateljice Sanja Posavec)

# **Mrežne stranice**

Agencija mogućnosti programa, mreža i inicijativa u svojoj nadležnosti promovira s pomoću **10 mrežnih stranica.** Stranice se kontinuirano nadopunjuju zanimljivim i korisnim sadržajem, a Agencija također stalno radi na unaprjeđenju pristupačnosti stranica osobama s teškoćama. Za potrebe obljetnica ili drugih važnih tema izrađuju se posebne mrežne stranice (podstranice) te su 2022. godine na [agencijskoj mrežnoj stranici](https://ampeu.hr/) izrađene tematske podstranice na temu [Europske godine mladih](https://ampeu.hr/europska-godina-mladih), [35. obljetnice Erasmusa](https://ampeu.hr/35-godina-erasmusa) i [Dana Erasmusa](https://ampeu.hr/novosti/dani-erasmusa-2022). Također je otvorena i podstranica posvećena [Erasmus+ mogućnostima u području sporta](https://ampeu.hr/erasmus/podrucja-programa-erasmus/sport). Analizom broja pregleda i posjetitelja mrežnih stranica, najveći rast zabilježen je za mrežne stranice [www.ampeu.hr](http://www.ampeu.hr) i [www.obzoreuropa.hr](http://www.obzoreuropa.hr), dok je značajan rast uočen na stranicama [www.eTwinning.hr](http://www.eTwinning.hr), [www.eurydice.hr](http://www.eurydice.hr) i [www.studyincroatia.hr](http://www.studyincroatia.hr).

Za potrebe SALTO Centra za uključivanje i raznolikost u području obrazovanja i osposobljavanja u okviru programa Erasmus+, a koji od 2022. djeluje u Agenciji, izrađena je mrežna stranica na engleskom jeziku <https://saltoinclusion.eu/>.

**Tablica 3. *Statistike mrežnih stranica Agencije***

|  |  |  |  |  |
| --- | --- | --- | --- | --- |
| Statistike mrežnih stranica Agencije | 2021. | | 2022. | |
| Stranica | **Pregledi** | **Posjetitelji** | **Pregledi** | **Posjetitelji** |
| [www.ampeu.hr](http://www.ampeu.hr)  (pokrenuta 19. 11. 2021.) | 63.515 | 9.400 | 439.653 | 73.956 |
| [www.mobilnost.hr](http://www.mobilnost.hr) | 314.272 | 27.981 | 166.122 | 18.842 |
| [www.etwinning.hr](http://www.etwinning.hr) | 73.648 | 17.840 | 122.971 | 20.521 |
| [www.ecvet.hr](http://www.ecvet.hr)\* | 6.708 | 2.798 | 5.434 | 2.193 |
| [www.europass.hr](http://www.europass.hr) | 246.372 | 61.917 | 177.670 | 40.970 |
| [www.europskesnagesolidarnosti.hr](http://www.europskesnagesolidarnosti.hr) | 60.061 | 12.224 | 60.602 | 11.219 |
| [www.eurydice.hr](http://www.eurydice.hr) | 2.988 | 809 | 4.086 | 981 |
| [www.obzoreuropa.hr](http://www.obzoreuropa.hr) | 59.060 | 9.705 | 289.683 | 67.178 |
| [www.euraxess.hr](http://www.euraxess.hr) | 24.262 | 6.921 | 12.612 | 2.003 |
| [www.studyincroatia.hr](http://www.studyincroatia.hr) | 9.687 | 7.950 | 16.184 | 11.634 |
| Ukupno | **943.895** | **174.171** | **1.295.017** | **249.497** |

*\*Stranica* [*www.ecvet.hr*](http://www.ecvet.hr) *ugašena je krajem 2022. jer ECVET kao alat nije u primjeni od lansiranja nove generacije programa Erasmus+ 2021. godine.*

# **Društvene mreže**

Agencija trenutno uređuje sadržaj 17 profila/stranica na društvenim mrežama putem kojih je krajem 2022. ostvarila ukupno 44.087 pratitelja. Putem Facebooka, Instagrama, Twittera, LinkedIna i YouTubea Agencija je redovito komunicirala prema postojećim i potencijalnim korisnicima, suradnicima te općoj javnosti. U komunikaciji su korišteni primjeri dobre prakse, iskazana su pozitivna iskustva korisnika i njihove priče radi inspiracije i poticanja drugih potencijalnih prijavitelja. U objavama na društvenim mrežama isticani su prioriteti programa - uključivanje i raznolikost, digitalna transformacija, održivost i zaštita okoliša te aktivno građanstvo.

**Tablica 4. *Statistike agencijskih stranica/profila na društvenim mrežama***

|  |  |
| --- | --- |
| Agencijske stranice na društvenim mrežama | Vrsta podatka:  broj pratitelja  31.12.2022. |
| Facebook AMPEU | 20.865 |
| Facebook eTwinning Hrvatska | 7.273 |
| Facebook Eurodesk Hrvatska | 3.372 |
| Facebook Euraxess Croatia | 1636 |
| Facebook Obzor Europa | 277 |
| Facebook Study in Croatia | 3.100 |
| Instagram Agencije ([@ampeu.hr](mailto:@ampeu.hr)) | 1.615 |
| Instagram Eurodesk\* | - |
| Instagram Study in Croatia | 872 |
| Twitter AMPEU | 270 |
| Twitter eTwinning | 1.294 |
| Twitter-profil Obzor Europa | 25 |
| YouTube AMPEU | 322 |
| YouTube eTwinning | 463 |
| LinkedIn AMPEU | 2.169 |
| LinkedIn Europass | 244 |
| LinkedIn EURAXESS | 290 |

\**Eurodesk Instagram pokrenut je 2.svibnja.2022., ali je zbog tehničkih razloga neaktivan.*

# **Informativni materijali**

Agencija je tijekom 2022. objavila **15 informativnih izdanja**, 14 publikacija i jedan plakat. Sve publikacije su objavljene na [agencijskoj mrežnoj stranici](https://ampeu.hr/publikacije), neke su dostupne u HTML verziji kao integralni dio stranice, a neke se može preuzeti u PDF formatu. Zbog nužnosti diseminacije informativnih materijala na fizičkim događanjima otisnuto je 11 publikacija, čija ukupna naklada iznosi 21.600 primjeraka. Na seriji tiskanih letaka na temu programa Erasmus+ otisnut je kod za brzi odgovor (QR kod) koji vodi čitatelje na mrežnu stranicu Agencije gdje mogu doznati korisne i najnovije informacije na temu programa. U rujnu je objavljena informativna brošura ***Pregled ključnih podataka za program Erasmus+ za razdoblje 2014. - 2020. te program Europske snage solidarnosti za razdoblje 2018. - 2020.*** koja sažima zanimljive podatke i rezultate o provedbi ta dva programa u Hrvatskoj u navedenome razdoblju. Zbog usmjerenosti ka zelenom poslovanju, sve publikacije su otisnute na biorazgradivom kartonu, a većina naklade je podijeljena ciljanim skupinama na fizičkim događanjima ili putem dostave. Prvi put je izrađeno i **8 audio-publikacija** (letci u audio formatu). Na taj su način informacije o programima Erasmus+ i Europske snage solidarnosti dostupnije osobama s manje mogućnosti, a mrežna stranica Agencije digitalno pristupačnija.

**Tablica 5. *Popis informativnih materijala 1.1.2022.-31.12.2022.***

|  |  |  |  |
| --- | --- | --- | --- |
| *Broj* | *Informativni materijal* | *Elektronički* | *Tiskani - Broj primjeraka* |
| 1. | Letak [Erasmus+ kombinirane *(blended)* mobilnosti za studente](https://ampeu.hr/publikacije/erasmus-blended-mobilnosti-za-studente) | Da | Ne |
| 2. | Letak [Erasmus+ kombinirane *(blended)* mobilnosti za visoka učilišta](https://ampeu.hr/publikacije/erasmus-blended-mobilnosti-za-visoka-ucilista) | Da | Ne |
| 3. | Letak [Erasmus+ mogućnosti za odgoj i opće obrazovanje](https://ampeu.hr/files/e-opce_letak_web.pdf) | Da | 1.100 |
| 4. | Letak [Erasmus+ mogućnosti za strukovno obrazovanje i osposobljavanje](https://ampeu.hr/files/e-strukovno_letak_web.pdf) | Da | 1.100 |
| 5. | Letak [Međunarodne mogućnosti za studente](https://ampeu.hr/files/e-visoko_letak_web.pdf) | Da | 1.100 |
| 6. | Letak [Erasmus+ mogućnosti za obrazovanje odraslih](https://ampeu.hr/files/e-odrasli_letak_web.pdf) | Da | 1.100 |
| 7. | Letak [Erasmus+ mogućnosti za mlade](https://ampeu.hr/files/e-mladi_letak_web.pdf) | Da | 1.100 |
| 8. | Letak [Time to move Eurodesk: informacije za mlade](https://ampeu.hr/files/time-to-move_letak_web.pdf) | Da | 3.000 |
| 9. | Letak [Agencija za mobilnost i programe EU](https://ampeu.hr/files/ampeu_letak_web.pdf) | Da | 600 |
| 10. | Letak [Obzor Europa](https://ampeu.hr/files/letak-obzor_web.pdf) | Da | 3.000 |
| 11. | Dvostrani letak [Projekti solidarnosti – želimo provesti solidaran projekt u svojoj zajednici](https://ampeu.hr/publikacije/projekti-solidarnosti-zelimo-provesti-solidaran-projekt-u-svojoj-zajednici) i [Volonterski projekti – želim volontirati](https://ampeu.hr/publikacije/volonterski-projekti-zelim-volontirati) | Da | 6.000 |
| 12. | Brošura [Uvod u profesionalno usmjeravanje](https://ampeu.hr/files/Uvod-u-profesionalno-usmjeravanje.pdf) | Da | Ne |
| 13 | [Plakat 35 godina Erasmusa](https://ampeu.hr/photos/E35-poster.jpg) | Ne | 50 |
| 14. | Bilten [Pregled ključnih podataka za program Erasmus+ za razdoblje 2014. - 2020. te program Europske snage solidarnosti za razdoblje 2018. - 2020.](https://ampeu.hr/files/brosura_statisticki-podaci.pdf) | Da | 500 |
| 15. | Letak [*DiscoverEU*](https://ampeu.hr/files/DiscoverEU_letak_web.pdf) | Da | 3.000 |

Osim informativnih letaka i brošura Agencija izdaje i šalje **Vjesnik Agencije** kojim nastoji isticati pozitivne priče korisnika, informirati i potaknuti potencijalne korisnike na uključivanje u svoje programe, mreže i inicijative. Vjesnik je poslan četiri puta u godini, i to na prosječno više od 10.000 adresa. Uz navedeno na mrežnim stranicama Agencije objavljen je serijal od tri publikacije na hrvatskom jeziku pod zajedničkim nazivom *Erasmus+ Gdje sam tu ja?* koje je objavila Europska komisija kako bi postojećim i budućim korisnicima približila mogućnosti ovog programa u području odgoja i općeg obrazovanja, strukovnog obrazovanja i osposobljavanja te obrazovanja odraslih:

* [Erasmus+ Gdje sam tu ja? Tu počinje školovanje za život - Odgoj i opće obrazovanje](https://ampeu.hr/files/erasmus-gdje-sam-tu-ja_-NC0321451HRN_AE.pdf)
* [Erasmus+ Gdje sam tu ja? Vaš profesionalni put počinje ovdje - Strukovno obrazovanje i osposobljavanje](https://ampeu.hr/files/erasmus-gdje-sam-tu-ja_-NC0821356HRN.pdf)
* [Erasmus+ Gdje sam tu ja? Tu počinju nove prilike - Obrazovanje odraslih](https://ampeu.hr/files/erasmus-gdje-sam-tu-ja_-NC0321441HRN_SE.pdf)

# **Promotivni materijali**

Agencija je izradila 16 vrsta promotivnih materijala (ukupno 11.160 primjeraka) s ciljem podizanja svijesti građana o programima, mrežama i inicijativama u njezinoj nadležnosti. U skladu s jednim od prioriteta programa koji se odnosi na zaštitu okoliša i održivost, odabrani su ekološki materijali gdjegod je to bilo moguće te je ukupno smanjen njihov broj. Izrađeni promotivni materijali su u određenim prilikama, najčešće prilikom događanja, podijeljeni potencijalnim korisnicima i prijaviteljima projekata te su poslani i obrazovnim ustanovama i nevladinim organizacijama. Dio promotivnih materijala izrađen je uz grafičko oblikovanje prema temama 35. obljetnice Erasmusa i Europske godine mladih.

**Tablica 6. *Popis promotivnih materijala 2022.***

|  |  |
| --- | --- |
| *Promotivni materijal* | *Broj primjeraka* |
| 1. Traka za prtljagu Euroguidance, eTwinning, Europass | 750 |
| 1. Traka za prtljagu Europska godina mladih, Erasmus+ 35 | 750 |
| 1. Straničnik 35 godina Erasmusa | 750 |
| 1. Straničnik Europska godina mladih | 750 |
| 1. Marama eTwinning, Euroguidance, Europass | 1500 |
| 1. Ruksak/vrećica Eurodesk | 1700 |
| 1. Ruksak/vrećica AMPEU | 1300 |
| 1. Vodootporni ruksak AMPEU | 250 |
| 1. Zvučnik Obzor Europa/ESS/Erasmus+ | 388 |
| 1. Podloga za miš Erasmus+ 35 | 1500 |
| 1. Rokovnik AMPEU | 500 |
| 1. Reklamni stalak (*roll up*) Europska godina mladih | 1 |
| 1. Reklamni stalak (*roll up*) Europske snage solidarnosti | 1 |
| 1. Erasmus+35 praline | 420 |
| 1. Erasmus+35 digitalna posjetnica | 300 |
| 16. Erasmus35 vezice | 300 |



Slika 14. Fotografija izrađenih promotivnih materijala

# **Video materijali**

Agencija je također izradila promotivne video materijale u svrhu objave na društvenim mrežama i mrežnim stranicama te korištenja na virtualnim i fizičkim događanjima i po potrebi u medijima. Glavni protagonisti najčešće su iskusni korisnici programa koji prenose svoja iskustva i dobre prakse te na taj način šire rezultate projekata, promoviraju mogućnosti programa i potiču druge na uključivanje. Vodeći se načelima pristupačnosti, većina izrađenih videa je titlovana na hrvatski ili na hrvatski i engleski jezik. Tijekom 2022. izrađeno je više od **80 kraćih video filmova.**

**Tablica 7. *Popis video materijala 2022.***

|  |
| --- |
| 1. [Ambasadori eTwinninga- serija 19 videa ambasadora](https://www.youtube.com/watch?v=ELx1UL9ikYM&list=PLhh2XE3Qtfvs-T-CrYynhm9dmnSMJkgs1) |
| 1. [Mural Europske snage solidarnosti za Europsku godinu mladih](https://www.youtube.com/watch?v=GO7V_hjzCKU) |
| 1. [Mural Erasmus+ u Osijeku](https://youtu.be/YO9Bj2vWIgk) |
| 1. [Serija 14 videa o uključivanju i raznolikosti u okviru ESS-a i Erasmusa+](https://www.youtube.com/watch?v=n5GG4COEQs4&list=PLhh2XE3QtfvuJgj6hg3F4-75o4ls3EZJK) |
| 1. [Virtualni tematski sastanak s korisnicima na temu kvalitetne komunikacije o projektima Erasmus+ i ESS](https://www.youtube.com/watch?v=_czlcZ3xdbA) |
| 1. [Kako uspješno komunicirati o Erasmus+ i ESS projektima](https://www.youtube.com/watch?v=dUrLg8b8Svo) |
| 1. [Stipendije u okviru programa CEEPUS](https://www.youtube.com/watch?v=pKB7kM0UON4) |
| 1. [Natječaj za kratku priču za mlade: PROMJENE](https://www.youtube.com/watch?v=u98IQPFRImY) |
| 1. [Uskoro nova platforma za eTwinning - jeste li spremni za novo doba?](https://www.youtube.com/watch?v=iF9iyBovxnA) |
| 1. [Što su TCA i NET aktivnosti?](https://youtu.be/HgGSHrwK1to) |
| 1. [Europass: Recept za najslasniji životopis](https://youtu.be/ZmY4xQElL_I) |
| 1. [Tvoje DiscoverEU putovanje – sve što trebaš znati](https://youtu.be/rI-VyDc6oB8) |
| 1. [Priče o solidarnosti – otkrijte ideju za projekt!](https://youtu.be/TkTd7BpfOjc) |
| 1. [Prijava na Europass profil putem aplikacije EU Login](https://youtu.be/5Ku6IUho220) |
| 1. [Erasmus+ uvodi umjetnu inteligenciju u strukovno obrazovanje](https://youtu.be/c5Ifwb_YHns) |
| 1. [Stvarajte međunarodna partnerstva i inovacije uz Erasmus+!](https://youtu.be/dTnncq5Io1s) |
| 1. [Erasmus+ cjeloživotno učenje za kvalitetniji život i sigurnije zaposlenje (kraća verzija)](https://youtu.be/d2Qd2h5ioQk) |
| 1. [Učeničke mobilnosti: Učenici putuju i uče uz Erasmus+](https://youtu.be/805vCcIbCVE) |
| 1. [Europe Goes Local - Trening "Rad s mladima na lokalnoj razini", 2022.](https://youtu.be/3JmboWy9VbY) |
| 1. [Projekti solidarnosti Europskih snaga solidarnosti](https://youtu.be/PxU9ftYhssM) |
| 1. [Dobitnici nagrade COMET 2021.](https://youtu.be/UAXJLv4ZXbY) |
| 1. [Erasmus+ za obrazovanje odraslih: cjeloživotno učenje za kvalitetniji život i sigurnije zaposlenje](https://youtu.be/unRjuiqHNRA) |
| 1. [Dobitnici EITA nagrade – serija od četiri videa](https://www.youtube.com/playlist?list=PLhh2XE3Qtfvt1OYbYEMVLtCp3yRAVrNfb) – 4 video zapisa |
| 1. [Erasmus+ projekti mobilnosti u području odgoja i općeg obrazovanja](https://youtu.be/-aqMm-B7SA8) |
| 1. [AMPEU: 15 uspješnih godina!](https://youtu.be/yvqtc2Gzz3o) 2. [Program #Erasmus 35 godina obogaćuje živote i širi vidike](https://youtu.be/wi40rF2QgDk) |
| 1. [Dobitnici nagrade COMET 2022](https://www.youtube.com/playlist?list=PLhh2XE3QtfvutkD_kqRpXceMSDll7eNZ5). |
| 1. [Promotivni filmovi o Youthpassu](https://ampeu.sharepoint.com/:f:/s/preuzimanje/EkEKFyk6XI9Jrr4L0jvWylEBL7UlFQ_MkosIf4LUMfRKSQ?e=Y77YxD) – u finalnoj fazi |
| 1. [eTwinning za buduće učitelje: dobitnica ITE priznanja 2022. prof. Ivana Milković](https://www.youtube.com/watch?v=Fy4gaoS6-yw&t=38s) |
| 1. [Europska platforma za školsko obrazovanje - upute za korištenje](https://www.youtube.com/watch?v=feYfE3ermMY&t=33s) |
| 1. [Trening „Okoliš i borba protiv klimatskih promjena u KA2 projektima"](https://www.youtube.com/watch?v=movtMn7_EAo&t=38s) |
| 1. [35 godina Erasmusa: svečana konferencija u Zagrebu, 2022. godine](https://www.youtube.com/watch?v=5NAEqVpAZG4) |
| 1. [Mali financijski vodič za kratkoročne mobilnosti u strukovnom obrazovanju i osposobljavanju](https://www.youtube.com/watch?v=Amt8XBl42Ks&t=5s) |
| 1. [Put kroz projekte mobilnosti u strukovnom obrazovanju i osposobljavanju](https://youtu.be/MlN-06oBKNI) |
| 1. [Što je Eurydice?](https://www.youtube.com/watch?v=43uDe_P3jZo) |
| 1. [AMPEU i Erasmus+ audio letci](https://www.youtube.com/playlist?list=PLhh2XE3QtfvstnkWYO-7chIl8pyZ7nCtf) – 6 audio zapisa |
| 1. [ESS audio letci](https://www.youtube.com/watch?v=deiYsZHjDPs&list=PLhh2XE3QtfvshXWSlUmxwn7g3-3nve6PK) – 2 audio zapisa |